钦定古今图书集成/明伦汇编/闺媛典/第164卷 > 宋氏女
## 钦定古今图书集成/明伦汇编/闺媛典/第164卷 > 宋氏女

按《松江府志》：“宋氏女，少参宋恺女也。生而端静，父母
钟爱之。见布政叶萱孙周，聪慧能文，遂许配焉。周没，
女年十七，泣谓其母，欲往守丧以俟死。父母多方开
谕，号恸弥甚。不得已，遂报叶，叶仍行纳征礼。卜日，萱
夫妇并至，与女髻会。拜毕，遂更衰绖，迎周魂旌归，居
穗帐中凡四十六载，卒嘉靖丙午，与周合葬南贤村”
祖茔之西，郡县交旌其门。